สอบถามค่ะ ช่วงที่กินยาคุมประจำเดือนไม่มา เลยหยุด ก็ยังไม่มา รวมๆระยะ เวลาเกือบปี จะมีผลต่อร่างกายไหมคะ แล้วถ้าประจำเดือนไม่มา เรามีอะไรกับแฟนโดยไม่ป้องกัน จะท้องได้ไหมคะ
สวัสดีค่ะ Gift's FG,โดยปกติ เมื่อหยุดทานยาคุมกำเนิด ฤทธิ์ในการป้องกันการตั้งครรภ์ก็จะหมดลงในทันที และประจำเดือนก็จะมาภายใน 4-6 สัปดาห์ ดังนั้น หากหยุดทานยาคุมมาเป็นปีแล้ว ยังไม่มีประจำเดือนมา รวมถึงในช่วงที่ทานยาคุมกำเนิดเอง ก็ไม่ได้มีประจำเดือนมา อาจเกิดจากเยื่อบุโพรงมดลูกมีการหนาตัวมากผิดปกติ จากผลของการไม่มีไข่ตก เช่น เป็นผลจากการมีน้ำหนักตัวมาก มีกลุ่มอาการถุงน้ำจำนวนมากในรังไข่ (PCOS) เป็นต้น หรือเกิดจากมีพังผืดในโพรงมดลูก จากการที่เคยมีมดลูกอักเสบมาก่อน หรือเคยขูดมดลูก เป็นต้น ซึ่งสาเหตุเหล่านี้ ก็จะทำให้มีภาวะมีบุตรยากร่วมด้วยอย่างไรก็ตาม แนะนำควรลองตรวจหาการตั้งครรภ์ดูด้วย หากตรวจไม่พบ และประจำเดือนยังคงไม่มา ก็ควรไปพบสูติ-นรีแพทย์เพื่อตรวจหาสาเหตุค่ะ